Fiskarstrand

Fiskarstrand, eller Fiskarstranda er ei bygd i Sula kommune på Sunnmøre. Fiskarstrand ligger på nordsiden av øya ved Humlesundet, langs , omtrent 5 km øst for kommunesenteret Langevåg og 2,5 km vest for Mauseidvåg. Det har vært dyrket mark og bosetning her siden 1630-årene, mens navnet Fiskarstrand først er kjent fra 1701.Borgund & Giske, bind 3, s.234-235 Det er også funnet vikinggraver her.Fiskarstranda i fortid og notid 

Poststedet har adresse 6035 Fiskarstrand. Stedet har eget idrettslag, Fiskerstrand IL, med aktiviteter som fotball og håndball. Det er egen barneskole her, Fiskarstrand skule. Her er også en matbutikk, Kiwi Fiskarstrand og bedehus. Den største bedriften er Fiskerstrand Verft, som ble grunnlagt i 1909.Fiskerstrand Verft Brødrene Remø Goldfish AS, Severin Tranvåg AS (etablert 1914), Olav E. Fiskerstrand og J&J Dybvik AS er fiskeforedlingsbedrifter som holder til på Fiskarstrand.

Fiskerstrand brukes som etternavn av over 300 personer i Norge.Navnestatistikken til Statistisk sentralbyrå

 Referanser 

Kategori:Bosetninger i Sula